Tamurt d yiwet n temsalt iwumi fkan azal ddeqs n yinaẓuren iqbayliyen iqbruren, akka am timital n : Maɛtub Lwennas deg tezlit-is (Tmurt-iw), Sliman Ɛazem (A tamurt-iw ɛzizen) neɣ deg tezlit-is nniḍen i yexdem s tutlayt n tefransist (Algérie mon beau pays), idir (Tamurt n umaziɣ) d waṭas yicennayen nniḍen s wazal-nsen. Ihi ad naff ula d Aɛmer Uḥadda d anaẓur aqbur n zman n zik yemmeslay-d ula d netta ɣef tmurt-is deg usefru-ines (Yewweḍ-d lexrif), deg-s ad naff yeccna ɣef tmurt n lejdud-is i yessaram yiwen wass ad tt-id-izer. Tamurt anda i d-imeqqar anda i d-yettureba, deg-s i d-iɛac lewqat igerzen, maca terra-t tmara teḥetem-it teswiɛt yeffeɣ-itt d ameẓẓyan yunag ɣer tmurt n lberrani ad yexdem, yuɣal-as kan d asmekti yettṣebir iman-is, yettraju kan ad d-yaweḍ lexrif akken ad tt-izer, anecta yak yenna-t-id deg tseddarin-agi :